
KEHONAN ta sigui drenta, practicamente tur siman rela- 
ciona cu loke consumidonan tin cu paga pa necesidadnan di 
cas, ya cu e falta di control di parti di gobierno, no ta existi. 


Prijs di cuminda ta sigui subi manera un spring, caminda 
den cuestion di un siman, algo cu tabata costa 4.90 siman 
pasa, den fin di siman cu ta tras di lomba esaki a sorprende 
tur cliente cu e mesun articulo aki, nan tin cu paga awor 
6.10, cu sin duda ta pisa hopi pa principalmente esunnan 
den entrada abou. 
Mientras cu gobierno ta papiando di reduccion di gasto pa 


loke ta cuido medico, ta dificil pa un comunidad come den 
forma saludabel si loke nan tin mester pa logra bon salud, 
ta entre esunnan di mas caro cu aumento practicamente tur 
siman. 


Un awacati berde, duro y hopi machica ta ser bendi pa 
5.20 cu ta mustra cu e negoshinan aki no tin compasion cu 
clientenan, mientras cu practicamente tur paki di juice cu 
mayornan tabata cumpra pa nan yiunan hiba scol, a conoce 
aumento di mas cu 50% y tur esaki ta afecta e situacion 
financiero di famianan rond di e isla. 


TA resta cinco dia pa studiante- y mayornan regla tur asunto 
pa inicio di un aña nobo di scol caminda tin cu señala lamen- 
tablemente, cu no tur mayornan a logra nan obhetivo di tin 
tur cos cla pa manda nan yiunan scol. 


Tin mucha- y hobennan cu no tin suficiente fondo pa cumpra 
un serie di uniform cu lo cubri cinco dia di siman pero nan lo 
complementa e siman cu algun uniform di e ultimo tempo- 
rada di scol y asina logra e meta aki. 


AWEMainta den combersacion c’un maestro di scol a señala 
cu mientras cu e sector comercial a bin ta dunando un man 
hopi bon na yuda studiantenan haya tas nobo, uniform nobo 
hunto cu varios otro material cu ta necesario, tin un grupo 
grandi di maestro kendenan tambe ta duna di nan parti pa 
yuda studiantenan di nan scol. 


Por ehempel tin un maestro kende a bay di vacacion na 
Florida, a dicidi di cumpra mas c’un dozijn di jeans pa studi- 
antenan cu ya el a yuda den pasado y a haci e meta algo 
tradicional, hasta esunnan cu ya no ta den su klas mas pero 
cu ta sigui cu falta di suficiente paña pa atende scol den un 
forma aceptabel. 


Te ainda hopi mayor di diferente districto, no a logra di 


acumula suficiente placa pa cubri e placa anual di scol y ainda 
e siman aki nan ta bendiendo rifa y ta bende ‘snackbox’ pa 
trata di cubri e gasto aki pero tin cu menciona cu mayoria di 
scol ta flexibel pa cu e pago di e placa aki y na luga di prohibi 
e muchanan entrada pa e scol, nan ta yega na palabracion 
cu mayornan p’asina nan sigui cumpli p’e pago aki tur luna. 


Fuera di e gruponan ariba menciona, tambe AWEMainta y 
mayornan cu a cera cabes y a dicidi di yuda un grupo di 10 
pa 15 mucha y studiantenan tanto cu fondo pa paga parti di 
placa di scol pero tambe a yuda aporta na material cu nan 
tin mester pa inicia e aña escolar nobo. 


E ultimo dianan aki di vacacion tin varios actividad tumando 
luga pa muchanan di scol cu lo bishita diferente sitio pa 
pasa nan ultimo dianan liber den un ambiente placentero pa 
prepara p’e aña nobo cu ta bay inicia dialuna venidero. 


Den un caso lamentabel antisocialnan a drenta un cas den 
e bario di Noord segun informacion ricibi y entre loke e 
ladronnan a bay cu ne, ta dos tas cu tabata contene material 
nobo pa scol loke a laga e mayor y e muchanan hopi decep- 
ciona. Sinembargo aki dos bisiña a dicidi di duna un man y e 
dia siguiente mes a sali cu e muchanan y a cumpra tas y loke 
nan tabatin mester pa acudi na scol otro siman. 


Siman crucial pa varios mayor pa prepara pa scol 


Inflacion lo no baha si no tin control di prijs 

DESPUES di 3,5 aña di esfuerso intensivo y colaboracion cu 
un team nobo y dinamico, AWEMainta ta na punto di alcansa 
un logro importante: 5000 lector promedio pa dia. 


Cu un enfoke fuerte riba innovacion, actualidad y integridad, 
AWEMainta ta sigui desaroya y adapta su mes n’e mundo di 
noticia y media cu ta cambiando constantemente. 


Un Team cu Ta Lucha pa Perfeccion 
Aunke e team ta chikito, e ta consisti di profesionalnan 
cu experiencia profundo y conocemento di e industria di 
noticia na Aruba. Entre nan tin coleganan cu mas di 30 aña 
di experiencia den e ramo, loke ta significa cu no tin falta di 
experticio den e team. Esaki ta haci posibel pa AWEMainta 
no solamente participa den e mundo competitivo di noticia, 
pero tambe pa hunga un rol di lider. 


Desafionan den e Industria di Noticia 
Na comienso di e trayecto aki, a haci un analisis profundo 
di e estado di e mundo di noticia y e percepcion di plat- 
aformanan di noticia. E resultadonan tabata preocupante: 
tin hopi skepticismo tocante e confiabilidad di fuentenan di 
noticia, y hopi biaha hende ta pensa cu organisacionnan di 
noticia no ta neutral y ta wordo influencia pa partidonan 
politico. Pa AWEMainta esaki tabata un reto cla pa demostra 
cu noticia por ta diferente. 


P’esey cada publicacion di AWEMainta ta wordo analisa 
cuidadosamente pa sigura cu no tin agendanan scondi. Esaki 
ta un proceso cu ta tuma tempo, pero ta esencial pa gana y 
mantene e confiansa di nos lectornan. Danki n’e trabou duro 
aki, AWEMainta awor tin un promedio di 34+ pagina pa dia, 
cu mas di 50 pagina riba diasabra. E meta ta pa yena por 
lo menos 28 pagina cu contenido original y propio p’asina 
evita cu e noticianan ta ripiti y pa ofrece un balor unico na 
nos lectornan. 


E Era di Contenido di Media 
Den un tempo cu corantnan ta birando menos relevante, 
AWEMainta a logra construi un publico fiel di lector. 


Sinembargo, e lectornan aki tin expectativanan halto: artic- 
ulonan mester wordo controla profundamente, mester tin 
profundidad y opinionnan mester keda claramente separa 
di hechonan. E input di e lectornan ta di balor incalculabel 
den esaki; nan sugerencianan ta yuda determina e direccion 
y contenido di e articulonan. 


E mundo di noticia ta cambiando rapidamente y nos ta 
moviendo den direccion di un era unda contenido di media 
ta birando cada bes mas importante. AWEMainta ta haci su 
maximo esfuerso pa keda relevante den e era nobo aki door 
di mantene su norma y balornan, a pesar di e tentacion pa 
sigui sensacionalismo. 


Mirando Padilanti: E Logro di 5000 Lector 
Alcansa 5000 lector promedio pa dia no ta un tarea facil, 
pero cu e sosten di e bon lectornan di AWEMainta y e trabou 
duro di un team dedica, AWEMainta ta determina pa logra e 
meta aki. E brand AWEMainta ta existi pa casi 20 aña caba, 
pero e nucleo di e exito actual ta sinta den e colaboracion 
fuerte den e team y e ambiente di trabou unda tur hende ta 
para pa otro. 


AWEMainta ta cla pa futuro, y cu dedicacion y e sosten di nos 
lectornan, e barera di 5000 sigur lo wordo kibra. E storia di 
AWEMainta ta un ehempel di con perseverancia, innovacion 
y integridad por hiba na exito, hasta den un industria desafi- 
ante y cu ta cambiando rapidamente. 


AWEMainta: 


Na caminda pa 5000 lector pa dia 
cu un team dinamico y innovativo 


E D I T O R I A L 

DIALUNA mainta 12 di augustus, Prome Minister 
Evelyn Wever-Croes a reuni cu e Secretario di Estado 
nobo di Relacionnan di Reino y Digitalisacion, señor 
Zsolt Szabó. Recientemente ya e dos mandatarionan 
a cera conoci via un reunion virtual, pero esaki tawata 
e prome biaha cu Prome Minister y e Secretario di 
Estado a topa personalmente. 
  
Secretario di Estado Szabó a wordo acompaña pa un 
delegacion di Hulanda y tambe tawata presente repre- 
sentante di VNO (Vertegenwoordiging van Nederland 
in Oranjestad), señor Vincent Storimans, y represent- 
ante di VNACS (Vertegenwoordiging van Nederland in 
Aruba, Curaçao en Sint Maarten), señor Edson Hato. 
  
Despues di e reunion cu Prome Minister, a sigui un 
reunion cu Conseho di Minister di Aruba y despues a 
duna un presentacion di e Landspakket na e Secretario 
di Estado. 
Ademas di e reunion cu Prome Minister di Aruba y 
Conseho di Minister, Secretario di Estado Szabó tambe 
a reuni durante su bishita na Aruba cu Gobernador 
di Aruba, S.E. Alfonso Boekhoudt, cu Presidente di 
Parlamento señor Edgard Vrolijk y lidernan di frac- 
cionnan den Parlamento. 
  
Esaki ta e prome bishita di trabou di e Secretario 
di Estado nobo na e islanan di Reino den e parti 
Caribeño. E prome bishita aki ta principalmente pa e 
Secretario di Estado conoce e islanan y e mandatari- 
onan. Secretario di Estado Szabó ta na Aruba for di 
11 pa 13 di augustus y despues lo biaha pa Corsou y 
Boneiro. 
  
BON IMPRESION DI ARUBA 
Secretario di Estado Szabó a expresa di ta impresiona 
con Prome Minister ta wak e futuro di Aruba, esaki cu 
un punto di bista riba termino largo cual ta algo cu su 
persona tambe ta haci na Hulanda. 


“Secretario di Estado Szabó a remarca cu e ta hopi 
agradecido na Aruba pa e hospitalidad. El a conoce 
y combersa cu hopi hende amabel y esey a dun’e 
diferente perspectiva riba varios punto importante. 
E reunionnan a bay hopi bon. A haci palabracionnan 
di con den futuro lo bay traha y comunica cu otro, 
sperando cu lo sigui cu e bon relacion di trabou y e coop- 
eracion entre e dos paisnan”, Prome Minister a indica. 


Prome bishita di trabou di Secretario di Estado 
nobo di Relacionnan di Reino señor Zsolt Szabó 

ARUBA ta na un crusada. E retonan cu e isla ta 
enfrenta riba tereno di maneho financiero, gober- 
nacion y bienestar social ta grandi. E clave pa 
mehoracion no ta solamente cerca reformadonan 
di gobierno of forsa externo, pero tambe den e 
dedicacion y consenshi propio di e poblacion mes. 


Aki ta pakico consenshi propio, educacion y 
participacion activo ta crucial p’e futuro di Aruba, 
y con e habitantenan mes por haci e diferencia. 


Consenshi Propio y Educacion 
E prome cos cu cada Arubiano por haci y e mas 
importante, ta bira consciente di e situacion 
actual. Esaki ta nifica siña mas tocante e prob- 
lemanan real cu ta afecta e isla. Lesa tocante e 
retonan economico, e estado di e servicionan 
publico y e dinamica politico ta yuda pa haya un 
bista mas cla di e situacion. Solamente door di ta 
bon informa, ciudadanonan por tuma decision y 
accionnan efectivo. 


Participacion Activo y Responsabilidad 
Arubianonan mester asumi nan responsabil- 
idad door di participa activamente den e debate 
publico y e proceso politico. Esaki ta implica laga 
bo bos wordo scucha, haci pregunta, y no acepta 
ciegamente loke ta wordo presenta. Participacion 
activo den reunionnan municipal, participa den 
debatenan contra mal escogencia di maneho, 
y sigui decisionnan politico criticamente ta 
pasonan esencial pa promove cambio. Keda keto 
y sinta warda no ta un opcion mas; esun cu no ta 
cuestiona, ta acepta. 


Norma y Balornan Etico 
Pa realmente logra cambio, e habitantenan 
mester actua segun norma y balornan etico halto. 
Esaki ta nifica cu nan no solamente mester exigi 
cu gobierno ta transparente y responsabel, pero 
tambe nan mes mester ta un ehempel. Resistencia 
contra corupcion y faboritismo ta cuminsa cu 
integridad personal y tumamento di decisionnan 
etico den propio bida y accionnan. E integridad 
di e sociedad ta depende di e dedicacion di cada 
miembro individual. 


Pensamento 
Critico 
y 
Resistencia 
Contra 


Manipulacion 
Un otro aspecto crucial ta pa keda critico y no 
wordo manipula pa politiconan cu agenda scondi. 
Mucho biaha decision ta wordo influencia pa 
interesnan a corto plaso, manera oferta di trabou, 


Pueblo ta haya e gobierno cu e merece 


placa of otro beneficionan. Ciudadanonan mester ta alerta riba tal manipulacion 
y no laga nan mes wordo cumpra. Ta importante pa evalua lidernan basa riba 
nan accionnan y nan contribucion real n’e mehoracion di Aruba. 


Fiha Metanan y Colabora 
Tambe ta importante pa tin claridad riba unda nos kier bay como sociedad. Cua 
t’e metanan p’e futuro di Aruba? Ken por yuda pa logra e metanan aki? Formula 
un vision pa futuro y busca partnernan cu ta comparti e vision aki, por yuda den 
realisacion di cambio real. Colaboracion cu organisacion local, gruponan social 
y otro stakeholders por ta mas poderoso cu esfuersonan individual. 


Aruba ta para dilanti escogencia y retonan importante. Door di bira consciente 
di e situacion, participa activamente den e bida publico, actua eticamente, pensa 
criticamente y traha hunto na metanan comun, e poblacion mes por hunga un 
rol significante den mehora e futuro di e isla. Ta tempo pa accion y cambio – un 
responsabilidad cu ta di nos tur. “E pueblo ta haya e gobierno cu e merece.” 

We Are 


Open Position : 


Requirements: 


Send Your Resume 


More 
Information 


J O I N O U R T E A M 


hello@reallygreatsite.co 
m 


ww.reallygreatsite.co 
m 


• 
Pool & Beach Attendant 


• 
Laundry Attendant 
• 
Room Attendant 
• 
Houseman 


• 
Security Guard 


Good team player 
Attention to details 
Ability to follow instructions 
Flexibility 
Customer Service 
Good communication 
Hotel experience preferred 


We offer: 


Competitive Salary 
Dental & Vision Insurance 
Attendance Incentive 
Life Insurance 
Wellness Program 
Vacation Saving Program 


To apply: 


Submit your resume at humanresources@paradisebeach.aw 
For more information, please contact our Human Resources Department at 525-4000 Ext.4093 


TA bisto cu tin un crisis grandi den Gabinete Wever Croes II y practicamente 
henter pueblo ta na altura cu cosnan no ta bon entre e partnernan di e actual 
gobierno MEP y RAIZ pero ayera mainta e propio miembronan di fraccion di 
MEP a confirma cu nan no ta sostene maneho di Minister Ursell Arends. 


Representante di taxistanan tabatin un programa hopi yen dialuna mainta cu 
reunion cu entre otro fraccion di AVP caminda na mes momento partido MEP, 
no Gabinete Wever Croes II loke t’e custumber riba tur dialuna, a duna un 
conferencia di prensa caminda principalmente a atende e forma di procede di 
Minister Ursell Arends, contra di e taxistanan 


Hendrik Tevreden di fraccion di MEP den forma ‘cla y raspa’ a confirma cu 
Minister Ursell Arends ta papia cosnan sin sentido y cu loke el a trece dilanti 
den su conferencia di prensa siman pasa, no ta corecto mustrando cu e manda- 
tario di RAIZ ningun momento a haya aprobacion total for di Parlamento 
p’e cambionan di ley cu e kier introduci. Analisando cierto expresionnan cu 
parlamentario Hendrik Tevreden a señala ayera mainta, dado momento el a 
cuestiona e falta di transparencia demostra pa Minister Arends, ya cu ningun 
momento e Minister a presenta specificamente e cambionan cu el a propone 
den e ley cu e kier introduci pa loke ta permiso di taxi. 


Ta mesun parlamentario di MEP aki durante di un accion di taxistanan dilanti 
di edificio di gobierno siman pasa, a dal un buelta entre e hendenan aki y lo 
a haci e observacion,: “boso para duro” mustrando bon cla cu su persona no 
ta sostene e cambionan di ley cu e mandatario ta propone. 


Gobernacion MEP-RAIZ 


Siman ta habri y tur loke falta ta un mocion di desconfiansa 


Ta bisto cu varios miembro di fraccion di MEP 
no ta haya nan mes riba mesun liña di pensa- 
mento cu e mandatario encarga cu transporte 
publico y cu duna sosten siman pasa n’e accion 
di taxistanan, directo of indirecto pero cu tin 
un problema serio pa loke ta confiansa den e 
mandatario cu su partido ta partner d coalicion 
ta un hecho. 


Na mes momento Tevreden a menciona cu frac- 
cion di MEP ta sperando riba presidente di e 
comision di transporte di Parlamento kende ta 
parlamentario Raymond Kamperveen y ayera 
a señala riba e fecha di 16 di augustus cu ta 
diabierna venidero pero aki mester mira si tur 
miembro di e comision di transporte aki, lo por 
ta presente ya cu ta diabierna venidero oficial- 
mente “reces” di Parlamento ta termina. 


No a solamente Parlamentario Tevreden pero 
entre otro Parlamentario Marco Berlis tambe a 
dirigi un serie di pregunta na Minister Arends cu 
ta mustra bon cla cu e ta cuestiona y cu no tin 
confiansa den maneho di Minister Arends. 


Esey no ta solamente su maneho pa loke t’e 
asunto di permiso di taxistanan pero tambe den 
pasado a cuestiona e maneho di desperdicio di 
cas, e decision di a dal dump na candal sin cu 
e mandatario tabatin un alternativa adecuado y 
pagabel pa pueblo. 


No tin un relacion ‘politicamente sano’ den e 
coalicion actual caminda dia pa dia e falta di 
confiansa pero tambe e falta di respet pa Minister 
Arends, ta sigui crece mientras cu di otro banda 
e respet y confiansa den e otro minister di RAIZ, 
Minister Geoffrey Wever, ta sigui crece. 


Na 2020 caba partido MEP a dicidi di bay 
gobernador y oficialisa salida di Minister di 
Infrastructura, Marisol Tromp for di Gabinete 
Wever Croes I, loke a bisa posibel cu sosten di 
fraccion di RED den Parlamento pero e situacion 
actual cu e lider di RAIZ ta cu fraccion di MEP 
no ta sinti cu fraccion di RAIZ, esta Raymond 
Kamperveen y Raymicheline Raymond, lo 
coopera pa baha nan lider for di su posicion 
como Minister den Gabinete Wever II. 

LIMITED TIME: Receive 50% discount on Installation* 


*Special on installation of Avigilon ALTA camera is valid until August 31, 2024, only on labor. 


Avigilon ALTA 
Boost Business Security 


Seamless Cloud-Based Camera 
AI-powered analytics for real-time insights 
Remote management from anywhere, anytime 
Scalable security for single or multi-locations 
Unify your security with one powerful system! 


To learn more, email us at sales@setar.aw 


ARUBA ta bou presion pa ehecuta reformanan importante manera palabra 
den e Landspakket cu Hulanda. E reformanan aki ta destina pa stabilisa e 
economia y mehora e finansa publico. Sinembargo, ta parce cu tin un gap 
creciente entre e plannan acorda y e ehecucion real. Esaki ta lanta e pregunta: 
pakico e puntonan crucial aki no ta wordo implementa y ki consecuencianan 
esaki tin p’e poblacion? 


1. Pakico e Reformanan Financiero No Ta Wordo Completamente Ehecuta? 
E Landspakket ta premira reduccion di gasto y reformanan fiscal pa pone e 
presupuesto na ordo. A pesar di e necesidad aki, preguntanan ta keda pakico 
e reduccion y medidanan fiscal proponi no ta wordo completamente imple- 
menta. Tin consideracion politico of otro bareranan cu ta stroba e ehecu- 
cion? Kico t’e consecuencianan di e falta di e medidanan aki p’e stabilidad 
economico di Aruba? 


2. Pakico e Reformanan den Sector Publico Ta Wordo Retrasa? 
Un otro punto importante di e Landspakket ta e restructuracion y mehoracion 
di eficiencia di e sector publico. A pesar di e necesidad pa mehora servicionan 
gubernamental y baha gastonan, ta parce cu e progreso ta slow. Ki desafionan 
e gobierno ta enfrenta den ehecuta e reformanan aki? Kico ta e consecuencia 
p’e calidad di e servicio y e confiansa di e poblacion den gobierno? 


3. Pakico e Combate di Pobresa Ainda No Ta Wordo Atendi Efectivamente? 
E Landspakket ta pone enfasis riba reduci pobresa y desigualdad social. 
A pesar di e prioridad aki, hopi Arubiano ta sigui lucha cu problemanan 
economico. Pakico e programanan y maneho pa combatimento di pobresa no 
ta wordo implementa completamente of efectivamente? Ki impacto esaki tin 
riba e calidad di bida di e gruponan vulnerabel den sociedad? 


4. Pakico Enseñansa y Cuido Medico Ta Keda Atras? 
Inversionnan den enseñansa y cuido medico ta crucial p’e desaroyo a largo 
plaso di Aruba. A pesar di e promesanan, ta keda scarsedad y ineficiencia 
den e sectornan aki. Pakico e inversion y reformanan necesario no ta wordo 
ehecuta? Con esaki ta afecta e futuro di hobennan Arubiano y e acceso na bon 
cuido medico? 


5. Pakico No Tin Mas Inversion den Reformanan Legal y Institucional? 
Adaptacion legal y reformanan institucional ta esencial pa mehora funcionnan 
gubernamental y sostene crecemento economico. Kico ta stroba gobierno di 
ehecuta e cambionan aki? Kico t’e consecuencia di e falta di e reformanan aki 
p’e estado di derecho y e eficiencia di gobierno? 


E Pregunta Urgente pa Responsabilidad 
E falta di implementacion di e puntonan importante for di e Landspakket 
tin consecuencianan grandi pa e poblacion Arubiano. For di insiguridad 
economico te na deficiencia den servicionan esencial, e consecuencia ta 
notabel den e bida diario di e Arubianonan. Ta di importancia crucial cu gobi- 
erno ta duna cuenta y ta transparente tocante e motibo p’e retrasonan y falta 
di e reformanan aki. Solamente door di contesta e preguntanan aki y tuma 
accion, Aruba por realisa e mehoracion priminti y garantisa un futuro stabiel 
y husto pa tur habitante. 


Pakico puntonan importante di e 


landspakket no ta wordo implementa? 
Consecuencianan pa Aruba 

EXECutOriaLE VErKOOP 
Ten overstaan van notaris mr. Chamila Agnella Tromp of 
haar waarnemer zal op vrijdag 6 september 2024 om 
10:00 uur 's-morgens in het auditorium van de 
Kamer van Koophandel te aruba aan de J.E. 
Irausquin Boulevard 10, Oranjestad, Aruba, in één zitting 
bij opbod en afslag in het openbaar worden verkocht, ex 
artikel 3:268 jo. 3:254 van het Burgerlijk Wetboek van 
Aruba: 
LeVent Condominiums 
unit # 505 
bestaande uit het appartementsrecht, kadastraal bekend als Eerste 
Afdeling Sectie K complexaanduiding 4393-A appartementsindex 
62, op de splitsingstekening aangeduid met het cijfer 62, welk 
appartementsrecht omvat: 
a. het recht op het uitsluitend gebruik van de woonruimte met 
balkon en met een bergruimte op de vierde verdieping, 
b. een één achtentwintig honderdste procent (1.28 %) oftewel een 
eenhonderd drieëntwintig / negenduizend zeshonderd dertiende 
onverdeeld aandeel (123/9613e) in de gemeenschap, ten tijde van 
de splitsing bestaande uit het recht van erfpacht tot elf november 
tweeduizend negenenzestig op een perceel domeingrond groot elf 
duizend driehonderd eenentachtig vierkante meter (11.381 m2) 
gelegen te Eagle in Aruba, kadastraal bekend als Eerste afdeling 
sectie K nummer 3981; 
met de zich daarop bevindende appartementengebouwen en andere 
bouwwerken met aanverwante sport- en recreatiefaciliteiten en 
voorzieningen, plaatselijk bekend als “LeVent Condominiums” 
te “J.E. Irausquin Boulevard 244” in Aruba; 


Inzetprijs: us$ 700.000,-- 
Een onherroepelijk en onvoorwaardelijk onderhands bod kan worden 
uitgebracht tot uiterlijk donderdag 22 augustus 2024 ten kantore van 
Newleaf Notary, J.E. Irausquin Boulevard 22 te Aruba, of via email: 
auction@newleafaruba.com 


Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 


Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


DIAHUEBS mainta, Prome Minister Evelyn Wever- 
Croes, a sostene un reunion cu hefe di Crisis 
Management OfÏce (CMO), Rino Hermans, pa ricibi un 
update riba e situacion di e frontera cu Venezuela. 


Durante e reunion, Prome Minister y Hermans, a discuti 
den detaye e situacion di e frontera cu Venezuela, un 
cuestion cu a capta e atencion y e preocupacion tanto 
di e gobierno di Aruba como e gobierno di Hulanda, 
kendenan ta monitor e desaroyonan di e pais bisiña 
di cerca. CMO ta lidera e maneho necesario pa brinda 
recomendacion na gobierno encuanto e situacion di e 
frontera, incluyendo e posibilidad y e momento adecua 
pa su reapertura., 


Hermans a probecha e reunion pa update e Prome 
Minister riba e avance nan realisa p’e diferente depar- 
tamentonan relaciona cu e situacion aki. Desde 2019, e 
peticion di gobierno di Aruba, Reino Hulandes a ofrece 
asistencia financiero, destina na mas di 11 miyon 
florin pa fortalece e siguridad na frontera y mehora e 
procesonan migratorio, evitando asina cu e gruponan 
grandi di persona drenta e pais sin e conocemento di 
autoridad, manera a sosode prome cu 2019. 


Prome Minister a expresa su orguyo p’e avancenan 
logra danki n’e fondonan ricibi, destacando cu e 
sistema di control na frontera ta awo hopi mas sigur, 
loke ta prepara Aruba miho pa enfrenta cualkier even- 
tualidad similar n’esunnan di pasado. 


E situacion na Venezuela ta sigui ta tenso y e Gobierno 
di Aruba ta spera ricibi un recomendacion final di CMO 
riba e frontera, cual lo ta discuti den e Conseho di 
Minister. E frontera cu Venezuela lo keda cera te cu 
dia 24 di augustus, un decision cu a wordo tuma tres 
luna pasa. Despues, Parlamento lo wordo informa y e 
comunidad di Aruba lo ricibi un update riba e medi- 
danan pa tuma relaciona cu e frontera di Venezuela. 


E Prome Minister a reafirma su compromiso cu e sigur- 
idad di Aruba y su preparacion pa cualkier eventual- 
idad, destacando e monitor continuo di e situacion na 
Venezuela y e colaboracion cu Reino di Hulanda pa 
fortalece e defensanan di e isla. Cu un enfoke den e 
stabilidad y e siguridad, Gobierno di Aruba lo continua 
evaluando cuidadosamente e situacion prome cu tuma 
cualkier decision riba e reapertura di e frontera. 


Prome Minister a reuni cu CMO 
Lo tuma decision 
riba frontera cu 
Venezuela prome 
cu 24 di augustus 

EXECutOriaLE VErKOOP 
Ten overstaan van notaris mr. Chamila Agnella Tromp of haar 
waarnemer zal op vrijdag 6 september 2024 om 10:00 
uur 's-morgens in het auditorium van de Kamer van 
Koophandel te aruba aan de J.E. Irausquin Boulevard 10, 
Oranjestad, Aruba, in één zitting bij opbod en afslag in het 
openbaar worden verkocht, ex artikel 3:268 van het Burgerlijk 
Wetboek van Aruba: 
1. Een woonhuis plaatselijk bekend als 
WaYaCa 365 


staande op een perceel eigendomsgrond ter grootte van ongeveer 
zevenhonderd zeven en twintig vierkante meter (± 727 m2), 
gelegen te Wayaca in Aruba, welk perceel afkomstig is van het 
moederperceel kadastraal bekend als Eerste Afdeling Sectie T 
nummer 40, thans bekend met index nummer D4276. 


inzetprijs: afl. 1.130.000,00 
2. Een woonhuis plaatselijk bekend als 
HOOiBErg 17-a 
staande op het recht van erfpacht tot 18 januari 2053 op een perceel 
domeingrond ter grootte van 832 m2, gelegen te Hooiberg in Aruba, 
kadastraal bekend als Eerste Afdeling Sectie R nummer 1401 
inzetprijs: afl. 672.780,00 


Een onherroepelijk en onvoorwaardelijk onderhands bod kan worden 
uitgebracht tot uiterlijk donderdag 22 augustus 2024 ten kantore van 
Newleaf Notary, J.E. Irausquin Boulevard 22 te Aruba, of via email: 
auction@newleafaruba.com 
Iedere bieder is gehouden, zowel bij het uitbrengen van een onderhands 
bod als op de veiling zelf, zich te legitimeren met een geldig paspoort of ID 
en middels een bereidheidsverklaring, een bankgarantie of andere vorm van 
zekerheid aan te tonen aan de Executant in staat te zijn tot nakoming van 
zijn bod en de bijkomende kosten. 
De Executant behoudt zich het recht voor de executieveiling uit te stellen 
dan wel op te houden zonder daarvoor de reden te noemen. 
Op de veiling zijn van toepassing de Algemene Veilingvoorwaarden voor 
Executieveilingen (AVVE) en de Bijzondere Veilingvoorwaarden zoals 
vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


GOBIERNO tin e deber di informa Pueblo 
activamente tocante su maneho. E website di 
Publico.aw ta un proyecto piloto di Ministerio 
di Integridad pa percura pa Transparencia 
Activo den Gobernacion, dunando pueblo 
informacion gubernamental na un forma 
accesibel y innovativo.  
Actualmente bo por haya hopi informa- 
cion di Ministerio di Transporte, Integridad, 
Naturalesa y Adulto Mayor. Por ehempel, e 
edificionan cu e ministerio ta uza, cuanto ta 
paga na huur, gasto di personal di cada depar- 
tamento, documento di maneho, rapport y 
mas. Tambe por wak e funcionnan na cada 
departamento di Gobierno.   
Publico.aw ta habri pa tur ministerio, y e team 
di Publico.aw lo sigui haci esfuerso pa yega na 
mas informacion, pa sigui structura, amplia y 
desaroya Publico.aw como e standard nobo 
den transparencia gubernamental. 
Si bo tin sugerencia of comentario, bo por haci 
uso di e formulario di contacto riba Publico.aw. 
Asina bo feedback por wordo considera den 
e desaroyo di e proyecto aki. Hunto nos por 
haci Publico.aw e sitio principal pa Gobierno 
di Aruba eherce #TransparenciaActivo. 


Kico ta Publico.aw?  

ARUBA, conoci pa su beachnan impresionante y bida 
marino vibrante, ta enfrentando presionnan ambiental 
creciente debi na practicanan di mal maneho. Mientras cu 
e actividadnan economico di e isla a impulsa crecemento 
significante, nan tambe a hiba na un variedad di retonan 
ambiental severo. Arubianonan preocupa, profundamente 
comprometi na conservacion ambiental, awor ta batiendo 
alarma tocante varios aspecto urgente cu ta menasa e salud 
ecologico di nos isla. 


1. Perdida di Biodiversidad 
Un di e problemanan mas urgente ta e perdida di biodi- 
versidad. Desaroyo rapido y practicanan di mal maneho a 
hiba na destruccion di habitat extenso. Areanan natural ta 
wordo rosa pa varios proyecto, resultando den e perdida di 
especie di mata y animal nativo y ta interumpi ecosistema 
local. Adicionalmente, e bida marino delicado di e isla ta bou 
di menasa. Rifnan di coral, crucial pa biodiversidad marino, 
ta sufriendo di daño causa pa polucion y disturbio fisico. E 
impacto di anker y otro actividadnan ta pone e ecosistema 
vital bou di awa aki ainda mas den peliger. 


2. Preocupacionnan di Maneho di Awa Residual 
Otro peliger grandi ta relaciona cu maneho di awa residual. 
Aumento di desaroyo ta genera cantidadnan substancial 
di awa residual, y e facilidadnan di tratamento di e isla ta 
luchando pa mantene. Maneho ineficiente di awa residual ta 
hiba na polucion di fuente natural di awa, impactando nega- 
tivamente bida marino y comunidadnan local. Sistemanan di 
awa residual mal maneha ta afecta calidad di awa y ta forma 
riesgonan pa salud publico y e sostenibilidad a largo plaso 
di e isla. 


3. Acumulacion di Desperdicio y Polucion 
Mal maneho tambe a hiba na un aumento dramatico den 
acumulacion di desperdicio. Desperdicio solido, incluyendo 
plastic, cuminda, y materialnan di empake, ta wordo maneha 
inadecuadamente, resultando den sushedad y polucion di 
areanan natural. 


4. Impacto riba suela y flora local 
Erosion di suela causa pa construccion y desaroyo ta 
degradando e tera ainda mas. E eliminacion di vegetacion 
natural ta aumenta erosion, afectando calidad di suela y 
bida di mata local. 


5. Impactonan Cultural y Social 
E ritmo rapido di desaroyo tambe ta hibando na erosion 


cultural. Practica tradicional y sitionan di herencia ta wordo 
comprometi mientras areanan ta wordo altera pa acomoda 
proyectonan nobo. Esaki no solamente ta menasa e integr- 
idad cultural di e isla pero tambe ta afecta acceso na recur- 
sonan natural. 


6. Contribucion na Cambio Climatico 
Finalmente, practicanan di mal maneho ta contribui na e 
‘carbonfootprint’ di e isla. Actividadnan relaciona cu desa- 
royo y procesonan industrial ta aumenta emision di gas, 
empeorando cambio climatico global. Aumento di nivel di 
lama, un consecuencia directo di cambio climatico, ta forma 
un menasa significante p’e areanan costero di Aruba. E 
efectonan combina di mal maneho y cambio climatico por 
empeora erosion costero y inundacion, poniendo e beyesa 
natural y infrastructura di e isla den peliger ainda mas. 


Un Yamada pa Accion 
Arubianonan cu ta genuinamente preocupa tocante conser- 
vacion ambiental ta resaltando e problemanan critico aki pa 
subraya e necesidad urgente pa accion efectivo. Ta esen- 
cial pa atende e riesgonan ambiental aki a traves di miho 
practica di maneho y esfuersonan robusto di conservacion. 
Gobernante, negoshinan, y e comunidad mester traha hunto 
pa implementa solucion cu ta proteha e recursonan natural di 
Aruba, preserva su biodiversidad, y sigura e salud ecologico 
di e isla pa futuro generacionnan. E tempo pa actua ta awor, 
prome cu e retonan ambiental aki bira ireversibel. 


Un yamada pa accion 


Urgencia den conservacion ambiental di Aruba 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 

CHINA ta apoya presidente Venezolano Nicolás Maduro 
despues di su victoria den e eleccion di 28 di juli, a pesar di 
acusacion general di fraude electoral y e protestanan cu ta 
tumando luga na Venezuela. Mientras cu Merca y hopi pais 
Latino Americano a rechasa e reclamo di victoria di Maduro, 
China a felicit’e rapidamente, indicando su apoyo firme na 
su regimen. Analisadonan ta sugeri cu e apoyo di China 
ta wordo impulsa p’e deseo di proteha su inversion di $60 
biyon na Venezuela y sigura acceso continuo n’e reserva di 
petroleo di e nacion. 


Venezuela, cu tin e reservanan di petroleo mas grandi di 
mundo, a ricibi casi mita di e total di prestamo di China na 
Latino America. Sinembargo, e politica socialista di e pais 
bou di Hugo Chávez y awor Maduro a conduci n’e colapso 
di e industria petrolero controla p’e Estado, cu un caida di 
e produccion y e incumplimento di Venezuela di su debe 
soberano na 2017. 


A pesar di e agitacion economico aki, China ta sigui sostene 
Maduro enbes di su oponente mas orienta na mercado, 
Edmundo González, kende ta boga pa politica cu potencial- 
mente por reactiva e economia y garantisa pago di e debe. 


E sosten di China na Maduro no ta trata solamente di 


interesnan financiero, pero tambe di aliansa strategico. E 
Partido Comunista Chines ta balora su relacionnan cu regi- 
mennan autoritario manera Venezuela, cu historicamente 
a alinea cu e posicionnan di China riba asuntonan global. 
Bou Maduro, Venezuela constantemente a apoya China den 
Nacionnan Uni y a sostene su reclamo teritorial, loke ta 
haci’e un aliado valioso den Latino America. 


Maduro su aliniacion cu China ta extende mas leu cu e rela- 
cionnan economico, y Venezuela ta apoya e postura di China 
riba Taiwan, e South China Sea y Hong Kong. E asociacion 
strategico aki a bira mas profundo cu tempo, y Xi Jinping 
a actualisa e relacion pa un “asociacion strategico inte- 
gral” aña pasa. Pa China, Venezuela ta representa un aliado 
clave den un region tradicionalmente domina pa influencia 
Mericano, dunando un contrapeso geopolitico y mehorando 
opcionnan militar di China. 


Apoyando Maduro, China ta reforsa su strategia mas amplio 
di apoya regimen cu ta alinea cu su interesnan, indepen- 
dientemente di su legitimidad democratico. E enfoke aki 
ta refleha e relacionnan di China cu otro estadonan auto- 
ritario manera Nort Korea, Iran y Cuba, subrayando nan 
ambicionnan global y nan deseo pa inverti den aliansa cu ta 
desafia influencia occidental. 


Den medio di eleccionnan controversial y inversion di $60 biyon 


China ta apoya Nicolás Maduro na Venezuela 

DELTA Air Lines a critica fuertemente e compania di 
‘cyber security’ CrowdStrike pa su maneho di un actuali- 
sacion di software recien cu a conduci na un interupcion di 
servicio global masivo, causando cu Delta mester a cancela 
7,000 vuelo durante cinco dia na Juli. Den un carta manda 
p’e abogado di Delta, David Boies, e aerolinea a acusa 
CrowdStrike di ta “sumamente negligente” y a minimalisa e 
sinceridad di e disculpa di e compania. E carta tambe a refuta 
e afirmacionnan di CrowdStrike y Microsoft cu e sistemanan 
di IT anticua di Delta y e rechaso di asistencia a prolonga e 
interupcion. 


E interupcion di servicio, cu a cuminsa dia 19 di Juli, a wordo 
inicialmente reconoci pa CrowdStrike, pero e compania 
despues a sugeri cu Delta tabata responsabel p’e tempo 
di inactividad prolonga. Sinembargo, Delta a argumenta 
cu su sistemanan di IT ta di “clase mundial” y a culpa su 
dependencia riba CrowdStrike y Microsoft p’e interupcion 
prolonga. Boies a enfatisa cu 60% di e sistemanan critico di 
Delta tabata depende riba e dos compania y nan fayonan a 
empeora e problemanan di e aerolinea. 


CrowdStrike a responde afirmando cu nan a ofrece sosten 


substancial dentro di algun ora di e interupcion, contradici- 
endo e afirmacion di Delta di asistencia insuficiente. E 
compania a señala declaracionnan haci p’e miembro di 
hunta di directiva di Delta, David DeWalt, kende a elogia e 
esfuersonan di CrowdStrike. CrowdStrike a acusa Delta di 
promove un narativa engañoso pa desvia culpa for di su 
maneho interno. 


E disputa a escala despues cu e CEO di Delta, Ed Bastian, 
a acusa CrowdStrike publicamente di negligencia, declar- 
ando cu e compania no a provee sosten adecuado despues 
di e caida di sistema. Tanto CrowdStrike como Microsoft a 
responde, cu Microsoft alegando cu e mal maneho di Delta a 
contribui n’e cancelacionnan prolonga. 


Mientras tension ta aumenta entre Delta y e companianan di 
tecnologia, Delta awor ta enfrenta retonan legal adicional. 
Pasaheronan a entrega un demanda colectivo contra e aero- 
linea, acusando e di nenga reembolsonan durante e cancel- 
acionnan masivo. 
E Departamento di Transporte di Merca a lansa un inves- 
tigacion riba e reclamonan aki, complicando e posicion di e 
aerolinea ainda mas. 


Delta ta critica CrowdStrike pa disculpa 


inadecua pa interupcion masivo di servicio 

FORSANAN Ucraniano a desplega miles di trupa den un 
incursion significante den e provincia di Kursk di Rusia, 
marcando e prome biaha cu e forsanan regular di Kiev 
a ataca paden di Rusia desde cu e invasion a cuminsa na 
februari 2022. Fuentenan Ucraniano a indica cu e opera- 
cion tin como meta pa destabilisa e defensa Ruso door di 
lansa atakenan lihe y rapido a traves di un sector di e front 
cu ta levemente defendi. Mientras cu Moscu inicialmente a 
sugeri cu e incursion a envolve varios cien trupa Ucraniano, 
oficialnan Ucraniano a confirma cu e cifranan ta mucho mas 
grandi, envolviendo multipel brigada. 


Memey di e conflicto escalando, un candela a cuminsa n’e 
planta di energia nuclear di Zaporizhzhia ocupa pa Rusia, 


situa 250 miya pazuid di Kursk. Presidente Ucraniano 
Volodymyr Zelenskiy a acusa forsanan Ruso di cende un 
toren di enfriamento na candela n’e planta, cu ta bou control 
di Rusia desde comienso di e guera. Aunke e reactor di e 
planta ta actualmente cera, Zelenskiy a adverti cu Rusia ta 
uzando su control di e sitio pa “chantahea Ucrania, henter 
Europa, y e mundo.” Videonan a mustra huma saliendo for 
di e sitio, causando preocupacion tocante un posibel esca- 
lacion. 


Den e incursion andando, forsanan Ucraniano a avansa te 
cu 18 miya paden di Rusia, yegando varios pueblonan noord 
y oost di Korenevo. Un canal di Telegram pro-Ucrania a 
publica un video di soldaatnan hisando e bandera Ucraniano 
den e pueblo Ruso di Guevo, resaltando ainda mas e alcance 
di e ofensiva di Kiev. Ta kere cu e incursion ta dirigi na alivia 
presion riba e front oriental di Donbas, unda forsanan Ruso 
a bin ta haciendo ganashi lento pero constante. 


E respuesta di Rusia n’e incursion a envolve un mescla di guard- 
ianan di frontera recluta y forsanan regional re-desplega, 
hibando na desorganisacion, segun analistanan. E Kremlin 
a entrega control di e respuesta n’e agencia di siguridad 
interno FSB di Rusia, declarando e situacion un “operacion 
di contraterorismo.” Mientrastanto, den un incidente separa, 
un atake di misil cerca di Kiev a mata un homber y su yiu di 
cuater aña, subrayando e impacto continuo di e conflicto 
riba civilnan. 
Mientras e situacion ta sigui desaroya, ambos banda ta 
preparando pa mas escalacion, cu e potencial pa conse- 
cuencianan militar y civil significante. 


Den medio di candela na planta nuclear na Zaporizhzhia 


Forsa Ucraniano a lansa un incursion grandi den Kursk di Rusia 

MIENTRAS cu e temporada di horcan den Atlantico 2024 ta 
intensifica, e Centro Nacional di Horcan (NHC) a inicia avisonan 
riba Potencial Ciclon Tropical 5, cu gradualmente ta organi- 
sando su mes den e Atlantico Tropical Central, djis oost di e 
Islanan di Sotavento. Esaki ta bin despues di Horcan Debby, 
cu recientemente a yega tera na Florida prome cu el a debilita 
y suta South Carolina como un tormenta tropical. E forma- 
cion di e tormenta tambe ta sigui e desaroyo di Invest 98L, 
cual a transiciona den locual awor ta wordo monitoria como 
Potencial Ciclon Tropical 5. 


E introduccion di e designacion “Potencial Ciclon Tropical” di 
NHC na 2017 ta permiti pa emiti aviso y advertencia pa siste- 
manan cu ainda no a desaroya completamente den depresion 
of tormentanan tropical pero cu ainda ta forma un menasa 
significante pa tera dentro di un periodo di 48 ora. E medida 
di precaucion aki ta sigura cu areanan den riesgo por ricibi 
Alarma di Tormenta Tropical of Horcan na tempo, hasta prome 
cu e sistema di tempo consolida su mes. 


Actualmente, Alarma di Tormenta Tropical a wordo emiti pa 
varios isla den Caribe, incluyendo Guadeloupe, St. Maarten, 


St. Kitts, Nevis, Montserrat, Antigua, Barbuda, y Anguilla. 
Un Alarma di Tormenta Tropical ta indica cu condicionnan di 
tormenta tropical, caracterisa pa biento di 39 mph of mas halto, 
ta posibel dentro di e proximo dos dianan. E alarmanan aki ta 
un indicacion cla pa residentenan cuminsa preparacionnan pa 
tempo potencialmente severo, cu por trece biento peligroso y 
awasero pisa. 


E NHC ta raporta cu ta premira cu Potencial Ciclon Tropical 5 
lo continua su trayectoria west a traves di e Atlantico Tropical 
Central, cambiando gradualmente direccion noordwest mien- 
tras e ta acerca e Islanan di Caribe. Modelonan di pronostico 
actual ta sugeri cu e sistema lo cambia direccion noord 
despues di yega cerca di Puerto Rico, potencialmente reduci- 
endo su impacto directo riba e continente Mericano pero ainda 
formando un menasa significante p’e region di Caribe. 


Mientras e sistema ta desaroya, residentenan den Caribe y 
areanan rond ta wordo urgi pa keda informa door di monitoria 
actualisacion for di NHC y autoridadnan local. Preparacionnan 
mester wordo haci p’e posibilidad di condicionnan di tormenta 
tropical, incluyendo sigura propiedad y tin suministro di emer- 
gencia cla. E situacion ta keda dinamico, y NHC lo sigui provee 
actualisacionnan regular mientras e tormenta ta progresa y su 
impacto potencial ta bira mas cla. 


Mientras potencial ciclon tropical 5 ta acerca Caribe 
Alarma di tormenta tropical emiti 

TAEKWONDO Team Aruba a presenta e relato di biahe 
di Miami durante un reunion. E team a biaha dia 29 
di Juli pa 1 di Augustus 2024 pa participa na training 
y scrimmage organisa pa Master Russell Beneby y 
Master Antwaun Wilson. 


Mayornan presente a keda hopi contento cu e relato. 
Nan a wak tur recibo di e gastonan den e relato di biahe 
di Miami. Tur gasto tabata minimo y controla pa Ivan 
Jansen pa spaar placa p’e siguiente biahe. E biahe a 
wordo realisa danki n’e bendemento di rifa cu tabata 
tin y collect cu a wordo haci door di e atletanan 
grandi. Tur placa ta wordo uza solamente pa cubri e 
gasto y biahenan di Taekwondo Team Aruba. 


Den e dianan aki, Taekwondo Team Aruba ta rifa un 
Mini iPad, specialmente pa Back to School pa recauda 
fondo p’e biahe pa Corsou di e team di TK5. Taekwondo 
Team Aruba ta gradici Pueblo di Aruba cu semper ta 
contribui cu rifa y collect.  


Taekwondo Team Aruba a 


presenta e relato di biahe di Miami 

LOUIS Rees-Zammit, e ex-sensacion di rugby di Wales, a 
haci su debut hopi anticipa den NFL cu Kansas City Chiefs 
diasabra, demostrando su versatilidad atletico den nan 
partido di pre-temporada contra e Jacksonville Jaguars. 
Aunke relativamente desconoci pa fanaticonan di futbol 
Americano, Rees-Zammit ya caba ta destaca riba e esce- 
nario internacional, y su prome aparicion den NFL no a 
decepciona. 


Den su debut, Rees-Zammit a mira accion den nuebe snap 
ofensivo, representando 15 porciento di e hugadanan di 
Chiefs, y a participa den cuater hugada di ekiponan special, 
totalisando 16 porciento di e snapnan di e unidad. Mientras 
cu su estadistica tabata modesto—dos careda pa un yarda 
y un recepcion pa tres yarda—su contribucionnan tabata 
significante den otro areanan. 
Notablemente, Rees-Zammit a haci un tackle riba un regreso 
di punt, demostrando su capacidadnan defensivo, y hasta a 
maneha un kickoff den e di dos mita, un asignacion inusual 
pa un running back. 


E kickoff di Rees-Zammit a pone e bala n’e liña di nuebe 
yarda di Jacksonville, cu e Jaguars regresando esaki te na 


nan propio 32. E esfuerso aki ta destaca e experimenta- 
cion strategico di Chiefs bou di e reglanan nobo di kickoff di 
NFL, cu por faborece hungado cu habilidad diverso manera 
Rees-Zammit. Door di permiti’e maneha e kickoff, Chiefs ta 
explorando e beneficionan potencial di usa un hungado di 
posicion cu no solamente por scop pero tambe persigui, 
deshaci di blokeo, y haci tackle. 


E kicker regular di Chiefs, Harrison Butker, a maneha 
mayoria di e kickoff durante e wega, pero e envolvimento di 
Rees-Zammit ta sugeri cu e ekipo ta habri pa acercamen- 
tonan innovativo riba ekiponan special. Su background den 
rugby ta provee un bentaha unico den e contexto aki, ofreci- 
endo Chiefs un capa adicional di flexibilidad mientras nan ta 
nabega e reglanan nobo y busca pa optimalisa e rendimento 
di nan ekiponan special. 


E debut di Rees-Zammit por tabata cortico, pero el a ofrece 
un bista di su potencial pa adapta y sobresali den NFL. 
Mientras e pret-emporada ta progresa, tur wowo lo ta riba 
con Chiefs ta sigui integra e strea di rugby aki den nan 
rooster, probechando di su habilidad diverso den un liga 
conoci pa su specialisacion. 


Louis Rees-Zammit ta impresiona 
den pre-temporada di NFL cu Chiefs 


18 
Diamars, 13 Augustus 2024 
DEPORTE 
AWEMainta 


MIENTRAS cu e Weganan Olimpico di Paris a yega su fin, 
preocupacionnan ta creciendo tocante e futuro di e Weganan 
di Verano segun cu calor extremo ta bira un menasa serio. Pa 
aña 2050, hopi ciudad cu actualmente ta capaz di organisa 
e evento por ta demasiado cayente, segun un analisis di 
CNN di e datonan di CarbonPlan. E analisis aki ta destaca 
cu e aumento di temperatura global, causa pa polucion di 
combustibel fosil, ta pushando ciudadnan mas aleu di e 
limitenan sigur pa atletanan y publico. 


Temperatura di globo di bulbo humedo (WBGT), cu ta midi 
stress di calor combinando temperatura, humedad, velo- 
cidad di biento, angulo di solo, y nubosidad, ta indica cu 
gran parti di e parti oost di Merca, incluyendo e ciudad 
anfitrion anterior Atlanta, lo surpasa nivelnan sigur pa 
2050. Preocupacionnan similar ta extende pa ciudadnan na 
China, Zuidoost Asia, y e region di Golfo di Mexico. Segun 
cu temperatura ta subi, luganan tradicional di Weganan 
Olimpico di Verano por no ta viabel mas. 


Sugerencianan pa mitiga e riesgonan aki ta inclui reprograma 
e Weganan pa temporada mas fresco, manera a wordo haci 


na Sydney 2000 y e proximo Brisbane 2032, cu lo wordo teni 
durante e winter di Hemisferio Sur. Algun experto tambe ta 
boga pa cambionan den regla, manera permiti mas substitu- 
cion den deportenan, pa reduci e riesgo di malesanan rela- 
ciona cu calor. 


Mientras mas cu 10 pais ta expresa interes den organisa 
e Weganan Olimpico di Verano 2036, ciudadnan manera 
Doha, Istanbul, y Ahmedabad, cu lo wordo afecta significan- 
temente pa calor, por tin mester di reconsidera nan ofer- 
tanan of ahusta nan tempo pa evita e temperaturanan halto 
di zomer. Solamente algun ciudad, manera Santiago, Chile, 
ta keda bou di e umbral critico di stress di calor henter aña, 
haciendo nan opcionnan mas sigur pa Weganan futuro. 


E implicacion ta cla: sin cambionan significante na schedule 
y planificacion, hopi ciudad cu a organisa e Weganan 
Olimpico di Verano den pasado, incluyendo Beijing, Atenas, 
y Tokyo, por ta mucho cayente pa haci esaki atrobe pa 
2050. E urgencia pa atende e problema aki ta aumentando 
mientras cambio climatico ta sigui impacta patronchinan di 
tempo global. 


Aumento di temperatura ta menasa futuro di Weganan Olimpico 

DEN un buelta dramatico di eventonan, Angelo Leo a shock 
e mundo di boxeo cu un knockout impecabel di un solo golpi 
cu a derota Luis Alberto Lopez diasabra anochi, sigurando e 
titulo di peso pluma di IBF. E pelea, teni na Tingley Coliseum 
na Albuquerque, New Mexico, a culmina den e di 10 rond 
ora Leo a entrega un hook robes perfectamente calcula cu 
a manda Lopez abou riba e mat, terminando e pelea instan- 
taneamente. 


E knockout tabata un culminacion di lunanan di preparacion 
pa Leo, kende a revela despues di e pelea cu e hook robes 
decisivo no tabata un accidente. “E hook robes ey, nos a bin ta 
practic’e henter e campamento,” Leo a bisa Bernardo Osuna 
di ESPN. “Pa cuatro of cinco luna, mi a bin ta practic’e... y el 
a duna resultado den e di 10 rond.” E knockout a marca un 
logro significante den e carera di Leo, extendiendo su racha 
di victoria na cinco y mehorando su record na 25-1. 


E victoria di Leo tabata specialmente remarcabel conside- 
rando e trayectoria impresionante di Lopez. E ex-campeon 


di peso pluma di IBF a drenta e pelea cu un record di 30-2 
y a defende su titulo exitosamente tres biaha desde cu el a 
gana esaki prome na december 2022. Lopez, kende tabata 
riba un racha di 13 victoria consecutivo desde 2019, tabata 
completamente sin preparacion pa e golpi cu a termina su 
reinado. 


Cu e titulo di peso pluma di IBF awor den su posesion, Leo ta 
ansioso pa enfrenta mas reto. El a expresa su deseo pa unifica 
titulonan door di reta e campeon di WBO Rafael Espinoza y e 
campeon indiscutibel di super peso gallo Naoya Inoue. “Mi 
kier bringa contra tur e campeonnan,” Leo a declara, seña- 
lando su ambicion pa domina e division di 126 liber. 


E knockout no solamente a sigura e luga di Leo como e 
campeon nobo di peso pluma di IBF pero tambe a posicion’e 
como un fuerte candidato pa Knockout di Aña. E precision 
y poder di su golpi a laga fanatico y analistanan asombra, 
mustrando e potencial pa logronan ainda mas grandi den su 
carera di boxeo. 


Pa captura e titulo di peso pluma di IBF 


Angelo Leo ta sorprende Luis Alberto 


Lopez cu un knockout devastador 

FONTEINPLANTAGE na Aruba ta mucho mas cu un sitio 
historico; e ta un luga unda historia, ecologia y atraccionnan 
turistico di e isla ta uni. Situa den Parke Nacional Arikok, 
e plantacion aki ta ofrece un bista unico riba e pasado di 
Aruba, mientras cu na mes momento e ta brinda un tesoro 
di rikesanan natural y oportunidadnan recreativo. 


Tempo Pre-Colonial: E Herencia di e Indjannan Arawak 
Hopi tempo prome cu Europeonan a yega Aruba, e area 
rond di e Fonteinplantage actual tabata wordo habita p’e 
Indjannan Arawak. E poblacion nativo aki a haci uzo di e 
fuente natural cu tabata presente eynan, cual a duna e plant- 
acion su nomber. E Arawaknan a laga nan rastro atras den 
forma di pinturanan riba baranca, cu ainda awe por wordo 
admira. E pinturanan aki ta ofrece un bista fascinante den e 
bida y cultura di e habitantenan original di Aruba. 


Sclavitud: E Historia Scur di e Plantacion 
Mescos cu hopi otro plantacion na Aruba, Fonteinplantage 
a wordo construi y manteni pa esclavonan. E periodo di 
sclavitud aki a hunga un rol crucial den e economia di e 
plantacion y tabatin un impacto profundo riba e bida di e 
hendenan cu a traha eynan. E esclavonan tabata percura p’e 
cultivo di productonan y mantencion di e plantacion, pero 
nan trabou duro y sufrimento hopi biaha ta wordo eclipsa 
p’e storia di e doñonan y e beneficio economico di e planta- 
cionnan. 


Cambio den Uzo: Di Plantacion pa Parke Nacional 
Cu e abolicion di sclavitud, e uzo di hopi plantacion na Aruba 
a cambia, incluyendo Fonteinplantage. Mientras algun plant- 
acion a wordo transforma den cunucu chikito, otronan a bay 
den decadencia. Sinembargo, Fonteinplantage a haya un 
destinacion nobo den Parke Nacional Arikok. E transforma- 
cion aki a sigura cu e importancia historico y ecologico di 
e plantacion a keda conserva y ta accesibel pa tanto habi- 
tante como bishitantenan di e isla. 


Importancia Ecologico: Un Tesoro di Biodiversidad 
E area rond di Fonteinplantage ta di gran importancia 
ecologico. E ta alberga un variedad di mata y animal, incluy- 
endo especienan endemico cu ta existi solamente na Aruba. 
E fuente natural, cu un tempo a provee awa n’e Arawaknan y 
despues n’e esclavonan, ainda ta hunga un rol crucial den e 


ecosistema di e Parke. E fuente aki ta un vena vital p’e flora 
y fauna den e area y ta contribui n’e biodiversidad cu ta haci 
Parke Nacional Arikok asina special. 


Turismo: Un Rikesa di Experiencia 
Awendia, Fonteinplantage ta un destinacion popular pa 
turistanan cu ta interesa den e historia, cultura y naturalesa 
di Aruba. Bishitantenan por explora e ruinanan di e planta- 
cion, admira e pinturanan antiguo riba baranca y disfruta 
di e beyesa natural di e Parke. Tin diferente ruta di cami- 
nata den e area cu ta ofrece bishitantenan e oportunidad pa 
descubri e luga unico aki na nan propio ritmo. 


Parke Nacional Arikok tambe ta ofrece programanan educa- 
tivo pa scol y otro gruponan. E programanan aki ta splica 
e historia y importancia di Fonteinplantage, y ta accentua 
e importancia di conservacion di tanto e herencia cultural 
como ecologico di Aruba. 


Un Herencia Multifuncional 
Fonteinplantage ta un prueba bibo di e historia rico 
y compleho di Aruba. For di e tempo pre-colonial di e 
Arawaknan, pasando door di e periodo scur di sclavitud, te 
n’e tempo moderno como parti di un parke nacional, e plant- 
acion ta conta un storia cu tin hopi capa. Ademas, e area 
ta hunga un rol crucial den e conservacion di e diversidad 
ecologico di Aruba y ta ofrece un abundancia di oportun- 
idad pa turista y gruponan educativo. Fonteinplantage ta un 
destinacion indispensabel pa tur hende cu kier compronde 
y aprecia Aruba. 


CULTURA Y HISTORIA 


Fonteinplantage: 


Un icono historico, ecologico y turistico di Aruba 

DURANTE e bishita di cortesia di secretario di estado di 
Asuntonan di Reino y Digitalisacion Zsolt Szabo el a cera 
conoci cu algun parlamentario y a pone enfasis riba e impor- 
tancia di tin resultadonan den termino largo pa loke ta trata 
bon gobernacion, un finansa publico solido y un economia 
duradero. 
Den cuadro di esaki, Fraccion MAS a haci un peticion na 
Gobierno pa duna un relato mensual detaya por escrito na 
Parlamento encuanto e proceso cual Hulanda y Aruba ta 
encamina pa finalisa e Rijkswet, cual lo mester bin na vigor otro 
aña. E motibo pa e peticion aki ta basa riba e preocupacion cu 
MAS tin riba e maneho financiero di Minister Xiomara Maduro. 
Ta asina cu prome cu ex-Secretario di estado Van Huffelen 
a baha, el a informa Tweede Kamer di Hulanda, basa riba 
un investigacion recientemente haci cual ta e asina yama 
‘Beleidsevaluatie Protocollen Aruba-Nederland’. Den e 
investigacion aki a laga investiga con leu Xiomara Maduro 
a cumpli cu e palabracionnan haci na 2015, 2018 y 2022. E 
resultadonan cual a bin dilanti den e rapport no tabata nada 


di gaba! Palabranan uza tabata: ‘doelstelling van verbeterd 
financieel beheer is niet gerealiseerd’, ‘financieel beheer 
van Aruba blijft zwak’, ‘Aruba loopt achter met de jaarrek- 
eningen’, ‘informatie daarin is onvoldoende betrouwbaar’ 
y ‘uitvoerings- en verantwoordingsinformatie komt vaak te 
laat’. Pues despues di tanto esfuerso haci, toch e maneho 
financiero di Xiomara Maduro a keda zwak.  


Tambe su entrega di rapportnan financiero pa duna cuenta 
cada kwartaal (uitvoeringsrapportage) na CAft ta hopi 
biaha laat. Y no ni papia mes riba e cuentanan anual di 
Pais Aruba di 2019 y bay ariba, cual tambe ta hopi laat y 
pues no a yega Parlamento ainda! Conforme ley di contabi- 
lidad, e rapportnan aki (jaarrekeningen) ta importante pa 
Parlamento por haci su debido control riba e gastonan haci 
contra loke a wordo presupuesta pa cada minister den cada 
aña. Cu otro palabra, asina nos por wak di berdad na unda 
placa di pueblo ta bay! 


Lider di fraccion MAS Marisol Tromp: 


Maneho financiero actual di Aruba no 
ta cuadra cu expectativa di Hulanda 

SI nan gaña bo un biaha ta nan culpa. Si nan gaña bo pa 
di dos biaha ta bo culpa paso bo no mester un gañado. Si 
nan a gaña bo hopi biaha y bo a vota pa nan ta paso bo ta 
nan fiel votado. Aruba pa ultimo 22 aña a wordo goberna pa 
politiconan gañado cu durante campaña ta priminti shelo 
riba tera pero ora ta den gobierno nan promesa di campaña 
ta bira medida. A bira tempo pa pueblo di Aruba sali for di 
e circulo vicioso di politiconan gañado. Nos por corda riba 
e promesa di Minister-president cu durante campaña a 
laga sa di a studia e materia y cu partido MEP den gobi- 
erno lo goberna sin medida. Un otro promesa falso ta di 
Minister Glenbert Croes cu a gaña Monchi cu prome cu 31 
di december lo baha edad di pensioen. Kisas ta paso e no a 
bisa Monchi ki aña of ta despues cu ya monchi a muri caba. 


Falta un 10 luna pa tin eleccion y nos por mira partido MEP 
ta gaba di a subi reparatietoestag na 360 florin pa aña pero 


no kier bisa e pensionadonan cu nan a haya solamente 
awg.30,= riba e reparatietoeslag. Partido MEP ta kere cu e 
pensionadonan ta bobo y lo gradici gobierno p’e gran logro 
di e awg.30,- cu nan ta ricibi. E awg.30,- no ta yega ni pa 
cumpra un saco di pinda. 


Minister president a reuni cu e taxistanan cu ta protesta pa 
maneho di Minister Arends cu parce a tuma un postura cu no 
ta habri pa negocia. Despues a yama un Ministerraad extra 
ordinario sin resultado. Parce cu Minister Arends a laga sa 
cu e no ta hala atras. Segun informacion cu nos di partido 
Curpa a ricibi ta cu Minister Arends a pone cuchiu riba mesa 
y si no tin sosten di Ministernan lo e entrega Gabinete Wever 
Croes na gobernador. Ministernan di partido MEP a dobla y 
a papia un toontje lager pa gobierno no cay. 


For di hopi tempo caba e matrimonio di e coalicion aki ta 
drumi cama separa. Cada dia e situacion ta bira mas pio. 
Parce cu Minister Arends lo no bay firma e onthefÏng 
tampoco pa Embassy Suites. Esaki lo bira un otro caso den 
corte cu nos ta kere cu Embassy Suites casi sigur lo bay pidi 
un dwangsom contra di gobierno. Nada nobo p’e Minister 
caprichoso aki. Minister Arends no a cumpli cu veredicto di 
hues pa alivia Amsterdam Manor di e holo stinki y gobierno 
ta hay’e ta paga un dwangsom. Asina gobierno ta malgasta 
placa di pueblo. Ministernan ta kere cu nan ta doño di e 
placa di belasting cu pueblo ta paga y cu nan no por wordo 
poni personalmente responsabel. Macaco ta hunga cu su yiu 
te ora e saca su wowo. Wel e wowo di e macaco cu yama 
partido MEP y RAIZ su wowo a wordo saca. 


E tempo di Dios ta perfecto y e luna di augustus aki ta un 
luna perfecto p’e gobierno basha den otro. Pueblo no por 
mas cu un gobierno di desastre. E supuesto parlamentari- 
onan cristian a bira ciego p’e realidad alarmante existente 
causa p’e mal gobernacion. Nan ta complice di maldad y kier 
sigui cubri e maldad di e gobierno aki. Dios spaar nos dushi 
isla pa locual cu ta na caminda. 


E proximo eleccion pueblo lo haya chens pa vota pa un 
cambio y no vota pa un partido cu no tin temor di Dios. 
Partido MEP t’esun cu a traha e handboek di Aruba National 
Gender Policy p’esey mes nan ta contento cu e resultado di 
cassatie. Partido Curpa e unico alternativa. 


Eric Ras(Curpa): 


A bira tempo pa pueblo sali for di e 
circulo vicioso di politiconan gañado 

PARTIDO MEP semper ta 
conoci pa a traha y yuda 
un grupo selecta y privi- 
legia y tur esnan cerca di 
nan den nos comunidad y 
asina aki MEP a bira famoso 
p’e lema di “friends and 
family” y ta un Partido cu 
ta laga e mayoria di pueblo 
semper un banda y ta pone 
medida ariba pueblo pa por 
sigui acomoda su hendenan 
den diferente funcionnan 
publico y tambe ta enrikece 


un oficina di abogado conoci pa pueblo como oficina di papa. 


Pero pa prome biaha den historia , Mep a laga su mesun 
hendenan, esnan cu semper a para bandi’nan, na caya, pa 
por keda na poder. Aparentemente e poder aki tin mas balor 
cu hende su pan y nan futuro. Minister Ursell Arends cu “al 
estilo” di un dictador a demostra cu e no ta tene cuenta 
cu MEP su hendenan. Cu e ta manda, y ora tur esnan cu 
mayoria ta MEP a core bay bestuurskantoor cu un speransa 
grandi, pasobra e prome Minister lo bay papia cu e Minister 
di e Partido chikito di 2 asiento y e taxistanan tabata asina 
sigur cu nan Lider Evelyn Wever Croes y e otro Ministernan 
di MEP si lo pone Minister Ursell Arends hala atras su deci- 
sion, a resulta cu e Ministernan di MEP, un pa un a dobla p’e 
Minister di RAIZ. 


Y e Minister aki, cu a demostra cu e ta un copia barata 
di Maduro di Venezuela, a sali mas fuerte ainda contra 
e taxistanan, despues di a papia cu e Ministernan di MEP. 
Practicamente e la demostra cu den politica cu e matematica, 
no ta manera nan a siña nos na school, pero cu den politica 
2 por ta mas cu 9. Por a simplemente dialoga y asina Evita 
cu nos economia wordo paralisa pa un protesta cu tabata 
uno pacifico, pero a scoge toch pa manda Riot commando. 
Tur esaki pa culpa di un maneho dictatorial di e Minister 
Ursell Arends cu ta den gobierno danki na 2 asiento y esaki 
semper t’e peliger di tin un Partido chikito den gobierno. 


MEP a laga un Minister, esun cu a converti nos pais Aruba 
den un Dump, unda Aruba ta mas sushi cu nunca, Un pais 
cu cada rato ta Sali awa di riool tur caminda, Un Minister cu 
ta bringa un Hotel pa ponemento di un Beach, Un Minister 
cu a mustra cu ningun hende lo pone hala su decision aden. 
Minister di RAIZ a demostra cu e por haci y deshaci na su 
antoho y no tin hende of Minister cu lo pare’le. 


Un Minister cu ta bringa cu tur hende, ta bringa contra hotel, 
cu ta bringa contra taxista, un Minister cu ta impone y ta 
dicidi ki ora abo por bay para oras den rij pa tira sushi afo, 
ora e t’esun cu ta dicidi ki dia ta pone baki di sushi den bario, 
mientrastanto cu e no haci esey, e pueblo tin di warda su 
sushi na cas mes of e ta obliga di pone hende actua contra 
ley y tira sushi tur caminda, algo cu nos ningun lo kier pa 
esey pasa, pasobra al final ta nos isla cu nos mester cuida. 


Socialismo ta un status peligroso, pasobra socialismo ta 
drenta atraves di voto. atraves di eleccion, pero unabes na 
poder, esnan socialista no kier bandona poder y no por wordo 
baha bek atraves di voto, ta loke ta pasando na Venezuela, 
unda gobierno ta dicidi ariba tur instancia y institucion nan. 
Nos na Aruba poco poco, pero sigur ta bayendo den e direc- 
cion aki unda un Partido MEP cu ta ciega pa poder a laga 
su mesun hendenan na caya, imagina e resto di e pueblo cu 
nunca nan a traha pa nan. Ami ta duda cu e MEP di BETICO 
of e MEP di NEL lo a laga su hendenan cay di e manera aki. 
E MEP ey a pasa pa historia hopi tempo caba, hopi a realisa 
esey caba, pero mi ta spera cu awo si mas hende lo por 
ripara esaki tambe. 
Taxistanan, pensionadonan, y esnan di salario minimo cu kier 
mira cambio, otro eleccion ta bo oportunidad y kisas lo por 
t’e ultimo oportunidad tambe pa un cambio di berdad aki na 
Aruba, y esey lo pasa solamente si pueblo vota masalmente 
pa Partido AVP, cu a demostra cu e ta para tras di henter e 
pueblo, sin importa color politico di nos cuidadanonan. 


Juni Croes (AVP): 


Partido MEP a laga taxistanan na caya pa por keda na poder 

DIABIERNA mainta, Minister di Husticia y Asuntonan 
Social sr. Rocco Tjon, a reuni cu Sindicato di Polis di Aruba 
(SPA), un reunion sumamente positivo caminda a duna 
splicacion riba diferente punto, principalmente uniform pa 
Cuerpo Policial. 


Manera ta conoci, tur diabierna Ministerio di Husticia y 
Asuntonan Social tin e espacio habri, pa reuni cu SPA, pa 
delibera diferente puntonan. A toca e parti di uniform pa 
Cuerpo Policial, cual ta un punto di preocupacion pa SPA, 
di cual a haya un splicacion amplio di e proceso pa loke ta 
trata e parti aki. Recientemente e pago a wordo haci n’e 
compania di Hulanda cu a gana e destaho, y a conta cu e 
preferencia di Cuerpo Policial. Pues, si tur cos cana segun 
planeamento, pa december di e aña aki, e uniformnan aki 
lo wordo entrega. 


Tur e midinan a wordo manda p’e compania, p’asina nan 
por cuminsa fabrica e uniformnan. Otro topico cu a toca, 
t’e parti di trafico, e proyecto di “takel en bewaardienst” 
ta andando, caminda un compania externo ta bay maneha 
henter e proceso aki pa Cuerpo Policial. Di e forma aki, 
ora un Agente Policial tuma nota cu un auto no ta cumpli 
cu e rekisitonan nan por kita e auto aki for di caminda y 
e ta wordo hiba n’e compania aki, cu ta cumpli cu tur e 
criterianan segun ley. Asina lo bay garantisa mucho mas 
siguridad den trafico, e contract ta cla y lo wordo revisa 
aworaki. 


Ademas a papia tocante e mobile dataterminals. Manera 
ta conoci, Cuerpo Policial a haya vehiculonan completa- 
mente nobo, y un di e puntonan cu a percura pa hinca den 
e destaho ta, pa por bay instala e mobile dataterminals, 
cual ta computernan cu lo wordo instala den e autonan 
di Polis, p’asina nan por brinda un miho servicio y alabes 
ricibi mas informacion pa di e forma ey eleva nan propio 
siguridad. E proceso aki a cuminsa caba, caminda e oferta 
pa loke ta trata e proyecto piloto a wordo entrega y dentro 
di poco lo cuminsa cu e instalacion di e prome vehiculonan 
cu e mobile dataterminals. 


Por ultimo, a papia tocante e proyecto di portofon, cual 
ta uno sumamente importante tambe pa Cuerpo Policial y 
ta forma parti tambe di e Operation Command Center. Tur 
cos ta canando segun planeamento y e comision cu a cana 
henter e proceso aki, a haci nan escogencia y pa october di 
e aña aki tur portofon lo wordo entrega na Cuerpo Policial. 
Pa prome bes a scoge esaki, caminda cada Agente Policial 
lo haya su propio portofon p’asina por garantisa mas inte- 
gridad pa loke ta trata e aspecto aki p’e Agentenan Policial. 


Reunion structural cu SPA tocante varios topico pa cu KPA 

DIASABRA 10 di augustus 2024, Departamento 
Transporte Publico (DTP) su section di Inspectie 
a presenta na aeropuerto como procedura 
standard di varios diasabra. E tareanan aki ta 
importante pa mitiga e chens cu ilegalidad y 
iregularidad tuma luga. 


Berdad ta cu a cera e diabierna anterior aero- 
puerto pa motibo di problemanan tecnico cu 
airco. Esaki no ta kita cu DTP lo eherce su tarea 


DTP a haci inspeccion standard 
riba diasabra segun schedule 


di diasabra conforme schedule. Alabes a opta pa bin mas tempran pa 
eventualmente yuda cu logistica te unda tin mester. E intencion, fuera 
di e proceso di control normal, ta pa tambe recorda e diferente vergun- 
ninghouders riba nan obligacionnan conforme locual tin para den nan 
decreto cu a acepta na momento di acepta un vergunning. 


Aparentemente esaki no a cay den bon tera, sigur no cerca esnan cu 
no tabata cumpliendo cu nan obligacionnan mara na e diferente decre- 
tonan. Alabes medianan cu pa otro motibonan tabata na airport a dicidi 
di saca un relato sin ningun rato acerca DTP su dirigentenan pa verifica 
si di berdad ta bou orden di gobierno a haci control. 


Esaki ta hopi di lamenta, mirando cu e trahadonan di DTP cu hopi entu- 
siasmo ta eherce nan tareanan diario sin mester ser instrui door di 
gobierno. DTP tin su structura pa logra e meta pa cual el a keda institui 
y ta haci esaki cu e capacidad humano disponibel. 


Ta lamenta cu no ta acerca pa puntra prome cu publica relatonan cu 
no ta corecto. Alabes mester remarca cu no mester tin miedo di control 
ni presencia di DTP, si abo como vergunninghouder sa cu bo documen- 
tonan ta na ordo y tambe cu bo tin disponibel eventual contractonan pa 
haci e tarea pa cual motibo bo ta na aeropuerto. 


Finalisando kier informa cu e trahadonan tabata presente y si a mira 
por ehempel cu un T/O no tabata tin su nomber riba e vehiculo cual ta 
para den su decreto of no tin sticker di keuring etc. tabata record’e riba 
esaki. Igualmente taxi cu no tabata tin señal di taxi riba nan vehiculo, 
keuringstickers valido, etc. 


Claro cu esnan cu no a cumpli cu e reglanan stipula segun nan vergun- 
ning a ricibi nan rapport cu por tin consecuencia grave pa nan vergun- 
ning concerni. 


Pa conclui por remarca cu tur dia DTP ta na aeropuerto pa haci su tare- 
anan. Vooral den piekuren cu ya for di varios tempo ta bin ta haci caba. 
DTP no a haci nada cu ta stroba operacion di niun tipo di personenver- 
voer. 
Ta di compronde tambe cu si acaso observa algo cu no ta klop p.e. ta 
visibel cu no tin un sticker di keuring, no tin nomber di e compania 
ariba e vehiculo T/O, etc. DTP lo asumi su tarea pa adverti e vergun- 
ninghouder. 


Ta importante pa stop di bagatelisa y/of trata di mina autoridad di un 
departamento cu a institui pa garantisa nos bishitantenan un trans- 
porte adecua y conforme kico nan ta exigi y paga p’e. 

DURANTE e apertura di e Recruitment OfÏce 
di Secrets na San Nicolas, Gobierno di Aruba 
a duna un merecido reconocemento na señora 
Leone Jansen. 
  
Señora Leone Jansen, a traha 27 aña den e sector 
hotelero di Aruba. Prome na Holiday Inn Hotel 
y despues na Concorde Hotel. Señora Leone ta 
biba pariba di brug y tur dia tawata bay traha te 
na Holiday Inn Hotel y Concorde Hotel pa tur e 
añanan di su carera. Señora Leone tin ocho yiu 
y ta bendiciona cu hopi nieto, bisanieto y tatara- 
nieto. 
  
“Ta un honor pa Gobierno di Aruba reconoce e 
gran persona aki awe pa su contribucion den e 
sector di turismo di Aruba. E ta un ehempel di un 
hende muhe fuerte, luchado, cu ta lanta mainta 
cu gana di traha y a pesar di e distancia di su cas 
pa su trabou y cu tur dia e mester tuma trans- 
porte pa bay y bin bek cas, a sa di hiba su famia 
padilanti. 
  
Mi ta gradici y reconoce señora Leone den 
nomber di Gobierno di Aruba. E ta un inspiracion 
pa hopi y sigur pa mi persona y pa hopi hende 
muhe pa su dedicacion tanto na su famia como 
na su trabou”, Prome Minister a expresa. 


E benta di e bingo aki ta cay bou di Bingo Aruba, ta pa recauda fondo 
pa yuda Centro Pastoral Aruba (CPA) y Pastoral Hubenil Aruba (PHA) 
y ta den full swing. Nos ta den e ultimo dianan prome cu e bingo tuma 
luga diasabra 24 di augustus pa 7pm via Cable Canal 48 Diario TV. 
Ya caba por haya bingo cumpra na balor di Afl.10,00 n’e siguiente 
puntonan di benta: Shiribana Bingo Center na Paradera y Queen Euro 
Bingo Center na Noord. 


Diasabra 17 di augustus e punto di benta t’e aula di CPA, bo por pasa 
cumpra bo bingo den tur trankilidad y haya mas informacion. Ta uza 
e porta pabou di parkeerplaats di misa di Santa Cruz y e orario ta 
10am – 12pm y 4pm – 6pm. 


Ban duna un man n’e unico Centro Pastoral di pais Aruba, cual ta 
wordo uza pa hopi actividad di mucha, hoben, adulto y pareha, tanto 
local como internacional y di indole educacional, cultural, social, 
spiritual y di formacion. 


Señora Leone Jansen a ricibi reconocemento 


Pa 27 aña di dedicacion den sector di turismo 


Invitacion pa duna un man n’e unico Centro Pastoral di pais Aruba 

RECIENTEMENTE a tuma luga un encuentro chikito na 
oficina di departamento di trafico. Coleganan como tambe 
alto comisario interino sr. Candelaria a bini hunto pa un 
ocasion special pa despedi di Meester Raymundo Loefstop. 


Loefstop mihor conoci como Meester den Cuerpo Policial 
Aruba ta un persona charesquero, serio y amabel cu a dedica 
36 aña sirbiendo su Pais na Cuerpo Policial Aruba. 


Pa 33 aña largo Loefstop a dedica su mes na delpartamento 
di trafico. Su pasion y curason tabata na departamento di 
trafico di polis. Pa hopi aña oefstop a dedica hopi tempo, 
a duna sosten na diferente investigacion y sa y leynan di 
trafico detayadamente. 


Despues di 36 aña Loefstop a dicidi a yega e momento pa e 
bay disfruta di su pensioen. Pero ariba su ultimo dia cole- 
ganan a yega hunto pa despedi di dje pero tambe recorda 
algun momento di alegria y dificil durante su trayectoria 
policial. 


El a haya diferente regalo pero tambe e ultimo despedida 
oficial via Central di Polis gradiciendo e pa e 36 aña di dedi- 
cacion, tempo, amor y lealtad na Cuerpo Policial Aruba. 


Danki Meester pa e añanan di bo servicio, no bay leu nos 
portanan Semper ta habri pa bo bishita! Gosa di bo pensioen 
merecidamente di parti bo famia di Cuerpo Policial Aruba. 


Gran parti el a dedica na Unidad di Trafico 


Despues di 36 aña Raymundo “Meester” Loefstop ta baha cu pensioen 

RECETA DI DIA 


Ingrediente: 
P’e carni 
450 gram di carni mula of calacuna mula 
1 siboyo chikito corta 
3 djente di conoflok corta chikito 
700 gram di saus marinara 
Salo y pepper na gusto 


P’e spaghetti 
450 gram di spaghetti 
Salo pa cushina e pasta 


P’e mescla di keshi 
225 gram di keshi crema, riba temperatura ambiente 
1 cup di ricotta of cottage cheese 
1 cup di sour cream 
1 cup di keshi mozzarella raspa 
½ cup di keshi parmesan raspa 


P’e cover 
1 cup di keshi mozzarella raspa 
¼ cup di keshi parmesan raspa 
Manteca pa hunta e forma 


Instruccion 
1. Prepara e carni: Den un panchi grandi, riba candela medio- 
halto, cushina e carni mula hunto cu siboyo corta y conoflok 
te ora cu e carni ta bruin y siboyo ta moli. Score e exceso 
di vet. Añadi e saus marinara n’e mescla di carni, sasona cu 
salo y pepper na gusto. Cushina riba candela abao durante 
10-15 minuut. 


2. Cushina e spaghetti: Mientras e carni ta cushina, herbe 
den un wea grandi cu awa y salo. Cushina e spaghetti segun 
e instruccion riba e paki te ora cu e ta al dente. Score bon. 


3. Prepara e mescla di keshi: Den un comchi grandi, mescla 
e keshi crema, ricota (of cottage cheese), sour cream, 1 cup 
di keshi mozzarella raspa y ½ cup di keshi parmesan raspa. 
Combina bon te ora cu e mescla keda suave y diki. 


4. Arma e casserole: Prekeinta e forno na 175°C (350°F). 
Vet levemente un forma pa horna (aproximadamente 23x33 
cm). Pone e mita di e spaghetti cushina den bom di e 
forma. Extende e mescla di keshi di manera uniforme riba e 


spaghetti. Pone e mita di e mescla di carni y saus riba e capa 
di keshi. Cubri e resto di e spaghetti. Agrega e carni y e saus 
restante riba dje. 


5. Añadi e cover: Basha un cup di mozzarella raspa y ¼ cup 
di keshi parmesan riba e casserole. 


6. Horna: Horna durante 30-35 minuut of hasta cu e parti 
ariba ta bubble y bruin. Si bo a desea, bo por cende e broil 
durante e ultimo 2-3 minuut pa e cushina mas ainda riba e 
parti ariba. 


7. Sirbi: Lag’e reposa durante 10 minuut prome cu sirbi p’e 
por sinta bon. 


Disfruta di e dushi y reconfortante plato aki. 


Millian dollar spaghetti casserole 


Un delicioso plato horna, un combinacion di spaghetti cu un cremoso mescla di keshi, carni y saus marinara 

UN di e promesa nan di mas bunita cu Cristo Hesus a duna 
nos ta para skirbi ta Juan 14:1-4 bisando: No laga boso 
curason bira intrankil: kere den Dios, kere tambe den Mi. 
Den cas di Mi Tata tin hopi luga di biba, si no tabata asina, 
lo Mi a bisa boso, pasobra mi ta bay pa prepara un luga 
pa boso. Y ora Mi bay y prepara un luga pa boso, lo Mi 
bin atrobe y ricibi boso cerca Mi, pa caminda Ami ta, boso 
tambe por ta. Y boso sa unda Mi ta bay, y e caminda boso 
ta. 


E manera cu mundo ta birando, criminalidad, inmoralidad, 
gira y terorismo cu ta creciendo tur dia, ta haci hende 
intrankil, pasobra esun cu no ta kere den Cristo no tin e 
speransa di bay cu ne, na e momento cu E presenta riba 
e mundo, ta p’esey tambe Señor ta spierta tur hende den 
Lucas 21:34 bisando: 


Tene cuidao pa boso curason no ta carga pa causa di 
paranda, y buracheria, y e preocupacion di bida, y e dia ey 
no bin diripiente, riba boso manera un trampa: pasobra e 
lo bini riba tur esnan cu ta biba riba superficie di mundo. 


Ma sea alerta tur ora bay, haciendo oracion pa boso por 
tin, forsa pa scapa di tur e cosnan aki, cu ta bay tuma luga, 
y para dilanti di e Yiu di Hende. 


Awor tur hende por mira cu mas claridad locual Dios a 
priminti den Juan 3:16, pero ya caba nos a cuminsa sinti e 
efecto di Juan 3:36. 


P’esey nos Dios bondadoso a laga e promesa grandi pa nos 
bisando: P’esey si un hende ta den Cristo, ta un criatura 
nobo e ta: e cosnan bieu a pasa caba: ata: tur cos a bira 
nobo (2 Corintionan 5:17). 


Y Dios ta bolbe confirma esey na nos den Romanonan 
8:1-4 bisando: Cu no tin condenacion p’esnan cu ta den 
Cristo Hesus. 


Ken lo por separa nos for di e amor di Cristo, tribulacion, 
angustia, persecucion, hamber, sunu, peliger of spada? Ma 
den tur e cosnan aki nos ta mas cu vencedor door di Esun 
cu a stima nos. Pasobra mi ta convenci cu ni morto, ni bida, 
ni angelnan, ni principado, ni cosnan presente, ni cosnan 
futuro, ni podernan, ni haltura, ni profundidad, ni ningun 
otro cos crea, lo por separa nos for di e amor di Dios, cu ta 


den Cristo Hesus nos Señor (Romanonan 8:35-39). 


Hesus a contesta y a bise: Si un hende ta stima Mi, e lo 
warda mi palabra, y Mi Tata lo stim’e, y Nos lo bin cerca 
dje, y biba cerca dje. Esun cu ta stima Mi ta warda Mi 
palabranan,, y e palabra cu boso ta tende no ta di Mi, ma 
di e Tata cu a manda Mi (Juan 15:23-24). 


Ami ta e pan di bida, esun cu bini cerca Mi lo no haya 
hamber, y esun cu kere den Mi lo no haya set nunca (Juan 
6:35). 


Tur e promesanan aki ta pone nos realisa cu un bida sin 
Cristo ta un bida bashi y sin ningun clase di speransa. 
Tambe cu nos mester hiba un bida di oracion constan- 
temente, pa asina nos por para firme den e dianan nan 
trabahoso aki 
Maldad y Malisia ta wordo mira tur caminda, pasobra e 
mundo a bira manera ta para skirbi den Genesis 6:5. 


E keda nos na pidi Señor su misericordia riba henter nos 
comunidad, y tambe pa tur hende por arepenti y biba pa 
Señor, pasobra esey t’e unico speransa cu hende por tin, 
pasobra di berdad e dianan ta malo. 


Fortaleza pa Famia 


Sinceramente, Pastoor Marcel Balootje 


Cristo Hesus a priminti, y awor nos tin cu prepara 

DIA 13 di augustus, Iglesia Catolico ta celebra e festividad 
di San Hipolito di Roma. San Hipolito tabata un teologo y 
escritor cristian di siglo III, reconoci pa su erudicion y su 
influencia den e teologia di iglesia primitivo. 


Su Bida y contexto historico 
San Hipolito a nace na Roma na aña 179 y tabata un di e 
escritornan eclesiastico mas prolifico di su tempo. Durante 
su bida, iglesia tabata den un periodo di persecucion bao 
di e imperio Romano y e teologia cristian tabata den desa- 
royo, enfrentando diferente herehia. Hipolito ta conoci pa 
su oposicion fuerte na algun di e enseñansa di e papanan di 
su tempo, loke a hib’e na converti den e prome antipapa di 
historia di iglesia. 


Controversia y Reconciliacion 
Hipolito tabata un defensor di un interpretacion estricto 
di e doctrina y a opone na loke el a considera un relaha- 
cion di e disciplina eclesiastico bao Papa Calixto I. E oposi- 
cion aki a hib’e na un cisma y a wordo eligi antipapa, den 


conflicto directo cu e autoridad di e papanan Calixto I y su 
sucesornan. Sinembargo, a pesar di e conflicto aki, Hipolito 
a sigui ta un cristian devoto y un teologo influyente. 


Finalmente el a wordo aresta durante e persecucion di e cris- 
tiannan bao di emperador Maximo Tracius. El a wordo hiba 
n’e minanan di Sardinia hunto cu Papa Ponciano, caminda 
cu ambos a reconcilia nan diferencianan. E reconciliacion 
aki a wordo mira como un acto di humildad y unidad den e 
fe cristian. San Hipolito a muri den exilio probablemente na 
aña 235. 


Legado 
San Hipolito ta wordo recorda pa su escrituranan teologico, 
specialmente e “Refutacion di tur e herehianan” y e 
“Tradicion Apostolico”, cu a proporciona un vision valioso di 
liturgia y e structura di iglesia den su tempo. A pesar di su 
historia di conflicto cu autoridad papal, Iglesia ta reconoce 
como un santo, destacando su contribucion na defensa di e 
fe cristian y su eventual reconciliacion cu iglesia. 


E festividad di San Hipolito ta recorda nos e importancia di 
e unidad y e reconciliacion den e comunidad cristian, como 
tambe e balor di e defensa di fe. 


Teologo y prome antipapa celebra pa su defensa di fe 


Awe ta dia di San Hipolito di Roma 

“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento di: 


Maria Graça Mendes 


Mihor conoci como: “Graca” 


*20-08-1944 - †29-07-2024 
Viuda di Juancho Martina 


Na nomber di su: 
Yiunan: 
Concesa Martina y Jose de Canha 
Diego Martina 


Nietanan: 
Maria Elizabeth Toppenberg 
Maria Guadalupe Koolman y Sidney Thiel 
Bisanieto(a): 
Noah van der Linden, Kiandra Thiel 


Manera yiu: 
Franco Richardson y Sandy 
Antonia y Shahaira Erasmus 


Rumannan na Madeira y Portugal 


Amiganan di cas: 
Sra Fatima Gomez y famia, Benina da Silva y 
famia, Rosa Maria Alvez y famia, Gilda Orfão y 
mama, Lucy do Nacemento y famia 


Demas amigo y conocirnan na Aruba, Curacao, 
Hulanda, Inglatera y Colonia Portugues 


Ta invita pa e acto di despedida cu lo tuma 
lugar diamars 13 augustus 2024 na Aurora 
Funeral Home di 2:00 pa 4:00 pm, sigi pa e acto 
di cremacion den seno di famia. 


Lagrima y flornan por seca, su recuerdonan 


y tur loke el a haci y significa pa nos, lo 


keda graba pa semper 


den nos mente y curason. 


“Cerca Dios mi alma ta na paz, ta di DJ’E 


mi salbacion ta bin” 


Salmo 62:1 


Cu inmenso tristesa nos ta anuncia 


fayecimento di nos ser stima: 


Sr. Pierre Romain 


Desormond 


mihor conoci na Haïti como “Ton Pepe” 
mihor conoci na Aruba como “Papa” 


*08-02-1946 - †02-08-2024 


Na nomber di: 
Yiunan: 
Walner, Ronald, Viviane, Stevenson, 
Tamara, Adeline, Andre 


Nieto(a)nan 


Amiga stima mas di 20 aña: 
Delcina Louis 


Rumannan na USA 


Sobrino(a)nan 
Sua y cuñanan 


Primo(a)nan, amigonan, conocirnan y 
bisiñanan 
Amistad nan na Seaport Casino y Crystal 
Casino 
Coleganan di trabow na Hyatt Hotel y Total 
Cleaning 


Condolencia lo tuma lugar na Aurora 
Funeral Home diabierna 16 di augustus 2024 
di 7’or pa 9’or di anochi. 


Entiero lo tuma lugar na Aurora Funeral 
Home diasabra 17 di augustus 2024 di 2’or 
pa 4’or di atardi. 


Despues lo sali pa Santana Central Sabana 
Basora. 


Gradicimento y invitacion 


Den nomber di su rumannan, subrina(o) 


nan, sobresubrina(o)nan y famia omplete, 
kier a gradici tur esnan cu a haci acto di 


presencia na e anochi di condolencia y dia 


di entiero di nos defunto stima: 


Swinda Olinda Tromp 


Nos kier a duna danki na tur esnan cu a 
duna atencion na bida, fayecimento y 


entiero di nos Swinda stima. 


Na tur esnan cu a sostene nos den nos 
dolor y a manda nan condolencia via 
medianan social, tarheta, krans, y/of 


yamadanan. 


Bo(so) palabranan di sosten tabata di gran 


consuelo pa nos famia. 


Un danki special na Diacono Theo 


Zievinger, Randall Croes y tur e dokternan 
cu tawata encarga cu su cuido medico. 


Un danki di curason ta bay na Staff/ 


Personal di Cas di Machi pa e cuido duna 
na Swinda. Por ultimo un danki na personal 


di Royal Funeral Home pa nan tremendo 


trabou, atencion y servicio. 


Na mes momento kier a haci un invitacion 
pa compaña nos na 3 Santo Sacrificio di 
Misa cu lo tuma lugar na Misa St. Anna na 


Noord: 


Dialuna,12 di augustus 2024, pa 6:30 pm. 


Diaranson,14 di augustus 2024, pa 6:30 pm. 
Diabierna,16 di augustus 2024, pa 6:30 pm. 


Diabierna, 16 di augustus 2024, despues di 


misa lo resa un rosario pa e descanso di 


alma di nos Swinda stima, na Tanki Leendert 


173 J. 


Bo(so) presencia lo ta altamente aprecia. 

2 Timoteo 4-7 


Mi a lucha e bon lucha, mi a core a careda te 


na fin y mi a mantene mi Fe. 


Cu inmenso dolor na nos curason nos ta anuncia 
fayecimento di nos omo, ruman y amigo stima: 


Sr. Hipolito C. Tromp 


Cariñosamente yama “Polito of Poli” 


*09-07-1951 - †08-08-2024 


Su mayornan: 
† Anna Tromp - † Hipolito Tromp 


Na nomber di su casa: 
†Lucia Tromp-Croes 


Yiu di criansa: 
Shahayra Croes y famia 


Manenera yiu: 
Samantha Tromp 


Su Rumannan: 
Violanda Tromp y famia 
† Juan Tromp 
Sofia Tromp y famia 
Maria y Tuyo Gomez y famia 
Olga Kelly y Famia 
Lidwina y Mito Feliciana y famia 
Edwin Tromp y famia 
Fortunata Tromp y Famia 
Eveline Tromp y famia 
Juan y Jacoba Gomez y famia 


Mescos cu ruman: 
Nicolina Tromp y famia 
Simon Tromp y famia 


Sobrino(a) nan: 
Juni Wernet y famia, Mirella Wernet y famia, 
Miloeschka Boekhoudt y famia, 
Anthony Wernet y famia, Yvonne Tromp y famia, 
Vivian Gomez y famia, 
Francis Gomez y famia, Jeremy Kelly y famia, 
Ramsis Gonzalez y famia, 
Sherwin Gonzalez y famia, Melvin Gonzalez y 
famia, Stefanie Tromp y famia, 
Kimberly Tromp y famia, Natasha Tromp, 
Samantha Tromp y pareha, 
Edwin (JunJun) y famia, Soledad (Chichi) y famia, 
Ludmery Feliciana y famia, 
Elton Feliciana, Xiomara Gomez, Jeremy Gomez 


Madrina: 
Johanna Wolff 


Padrino: 
†Guillermo Tromp 


Mihor amigonan, bisiñanan, conocirnan, primo-y 
primanan, sua y cuñanan, ihanan. 


Tur su amigonan y ex coleganan di ATCO. 


Nos disculpa si nos por a lubida algun famia of 
conocir. 


Demas famia: Tromp, Wernet, Gomez, Croes, 
Kelly, Gonzalez, Feliciana, Fingal, Jeandor, 
Oseanna, Giel, Farro, Bikker, Henriquez, de Cuba. 


Ta invita pa e acto di condolencia y despedida 
cu lo tuma lugar na Royal Funeral Home diamars 
13 di Augustus 2024 di 2’or pa 4’or di atardi. 


Cremacion lo tuma lugar despues den seno 
familiar. 


Despues di despedida nos no por ricibi bishita di 
condolencia na cas. 


Laga tur loke ta spera mi, ta bunita. 


Laga tur locual cu mi 


encontra na caminda, ta bunita. 
Laga tur locual cu mi a laga atras, 


keda bunita. 


Y laga esakinan termina den tur buniteza. 


Autor: Cado Wever 


Cu hopi tristeza pero agradecido pa 


tur locual e la significa pa nos, famia ta 
anuncia fayecimento di nos estimada 


Esposa, Mama, Wela, Suegra, Ruman, Tanta 


y Amiga stima: 


Sra. Gwendolyn Leonora 


Winklaar – Simon 
Mihor conoci como “Gwenny” 


* 5–09–1935 - † 8–08-2024 


Nan nomber di su: 
Esposo: 
Hose “Joe” Winklaar 


Yiu: 
Michelle y Detlef Hooyboer 


Nieto: 
Donovan Hooyboer 


Nieta: 
Morgan Hooyboer 


Rumannan: 
† Rudolf Simon y famia 
† Louis, Nelda Simon-Padilla y famia 
† Muriel Simon y famia Vinck 
† Charlie Simon, Hortencia y famia 
John, Nia Simon-Geerman y famia 
† Robby, Lichi Simon-Zievinger y famia 
† Eddy, Annie Simon-Henraat y famia 
† George, Aura Simon-Roga 
Dornald Simon 
Bernard Simon y famia 
Roy, Ludwina Simon-Tromp y famia 


Sobrino y Sobrinanan, primo y primanan, 
amigo y amiganan di cas, amigo y 
amiganan di Canada, bisiñanan di 
Rondweg, su amigo y amiganan di Cas di 
Mi Chepa, Centro Kibrahacha y Amilia Care 
Services 


Demas famia na Aruba, Canada, Korsow, 
Bonaire y Hulanda. 


Na tur esnan cu nos por a lubida den nos 
tristesa, nos ta pidi nos disculpa. 


Ta invita tur famia, bisiña y conocirnan pa 
asisti na e acto di condolencia cu lo tuma 
lugar diaranson 14 augustus 2024 di 9or pa 
11or di mainta na Royal Funeral Home. 


Despues lo tuma lugar acto di cremacion 
den seno familiar cercano. 


Tambe nos kier a pidi pa compaña nos den 
bisti colornan alegre pa honra e persona cu 
e la refleha durante henter su bida. 


Nos ta lamenta cu despues di entiero no por 
ricibi bishita di condolencia na cas. 


“Señor ta mi wardador, 


mi’n tin falta di nada 


Den cunucu di yerba berde 


e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu tristesa profundo nos ta anuncia 


fallecimento di: 


Maria 


Rasmijn – Wernet 


*11-04-1943 - †09-08-2024 


mihor conoci Mama Ia, Tanta Ia, Mama 


viuda di John (Robby) Rasmijn 


Ex- empleado di Concorde/Westin Hotel 


Na nomber di su yiu: 
John Rasmijn 


Mescos cu yiunan: 
Georvin y Jorienne Angela 


Rumannan: 
†Frans & †Chimina Wernet-Maduro y famia 
†Scolly & †Benny Vingal-Wernet y famia 
†Rosa & †Panchito Geerman-Wernet y 
famia 
Angelita & Efraim Croes- Wernet 
Do & †Foyen Wernet-Croes y famia 
Ady & †Carlos Noguera-Wernet y famia 
Mario & Lidia Wernet-Bislip y famia 
†Leoncita (Cita) & †Robby Maduro-Wernet 
y famia 
†Rochi & Miriam Wernet-Larez y famia 
Ronny & Jetty Wernet-Nasier y famia 
Aura & †Johnny Kamperveen-Wernet y 
famia 
Roberto & Tarcila Wernet Arends y famia 
†Benny & Viola Wernet-Wouters y famia 
Sua y cuñanan: 
Sra Vda. Joyce Orman-Rasmijn y famia 
Rudy & †Reina Rasmijn-Maduro y famia 
Glady’s Rasmijn & †Micheal Krozendijk y 
famia 
Berry & †Corra Rasmijn-Droog na Hulanda y 
famia 
Ivonne Rasmijn & yiu 
†Marcelina Rasmijn y yiu 
Ihanan, primo y primanan, subrino y 
subrinanan, comer y compernan, demas 
famia y conocirnan 
Ta invita pa e acto di entiero cual lo tuma 
lugar Diaranson 14 Augustus 2024 di 1or pa 
4 or di atardi na Pray Funeral Home na San 
Nicolas, despues lo sali pa Santana Central 
na Sabana Basora. 
Nos ta lamenta cu despues di entiero nos lo 
no ricibi bishita di condolencia na cas. 


